สวัสดีค่ะ เมืื่อวันที่ 12 เมษา มีอะไรกับแฟนแล้วไม่ได้ใส่ถุงแต่ว่าวันที่ 13 ก็ซื้อยาคุมฉุกเฉินแบบเม็ดเดียวมาทานแล้ว แต่พอวันที่ 15 ก็มี พสพ อีกรอบแต่ไม่ได้ใส่ถุงละก็ไม่ได้กินยา แต่แตกนอกนะคะ แต่เเฟนหนูเขาบอกว่า ในระหว่างที่เขาสอดใส่ไม่มีน้ำของเขาออกเลย ละก็เข้าไปแค่นิดเดียวว เหมือนจะไม่เข้าเลยก็ว่าได้ค่ะ ละพอเขาเริ่มรู้สึกเหมือนใกล้แตกแล้ว เขาก็เอาออกทันที แต่เขามั่นใจมากว่าไม่มีน้ำหล่อลื่นของเขาออกมาเลย แต่หนูก็กลัว เพราะไม่ได้กินยา และหนูก็กังวลว่าที่ 15 หนูไม่ได้กินยามันจะเป็นอะไรมั้ย เมื่อกินยาคุมฉุกเฉินแล้วประจำเดือนหนูก็ยังไม่มา เพราะเดือน มีนา ประจำเดือนหนูมาวันที่ 23 หนูก็คิดว่าเดือนนี้ก็น่าจะมาตรงรอบเดือน(เเต่ก็ไม่มั่นใจเพราะเดือนละเดือน ปจด หนูจะไม่ค่อยตรงเท่าไหร่) มันจะมีโอกาสท้องไหมคะ
สวัสดีค่ะ การมีเพศสัมพันธ์ในวันที่ 12 เม.ย. และได้ทานยาคุมฉุกเฉินไปในวันที่ 13 เม.ย. ยาคุมฉุกเฉินจะช่วยป้องกันการตั้งครรภ์ได้ประมาณ 85%ส่วนการมีเพศสัมพันธ์ในวันที่ 15 เม.ย. โดยใช้การหลั่งนอกนั้น มีโอกาสที่จะตั้งครรภ์ได้ตั้งแต่ 4%-22% ค่ะดังนั้นโอกาสที่จะตั้งครรภ์จึงอาจทีได้ค่ะผลข้างเคียงของยาคุมฉุกเฉินอย่างหนึ่ง คืออาจทำให้มีเลือดออกหลังทานยาในช่วง 7 วัน ซึ่งไม่ใช่เลือดประจำเดือน แต่ผลดังดังกล่าวอาจไม่เกิดขึ้นก็ได้ และไม่ได้หมายความว่าจะมีการตั้งครรภ์เกิดขึ้นนอกจากนี้ ยาคุมฉุกเฉินอาจทำให้ประจำเดือนมาล่าช้ากว่าปกติได้แนะนำให้รอดูประจำเดือนไปจนถึงวันที่ 23 เม.ย. ก่อนค่ะ หากประจำเดือนไม่มา ควรตรวจหาการตั้งครรภ์ค่ะ